ഒരു പള്ളിയോടം മതിയെന്ന് ദുരന്ത നിവാരണ അതോറിട്ടി ആറന്മുള മുന് വര്ഷത്തേതു പോലെ ഒരു പള്ളിയോടം മാത്രം ഉത്രട്ടാതി ജലോത്സവത്തിലും മറ്റ് ചടങ്ങുകളിലും പങ്കെടുത്താല് മതിയെന്ന് ജില്ലാ ദുരന്ത നിവാരണ അതോറിട്ടി. സംസ്ഥാന കൊവിഡ് അവലോകന സമിതിയുടെ നിര്ദേശത്തെ തുടര്ന്നാണ് നടപടി. ജൂലായ് 22 ന് 40 പേര്ക്കു വീതം പള്ളിയോടത്തില് പ്രവേശിക്കാനും 3 പള്ളിയോടങ്ങള് വീതം പങ്കെടുക്കുന്നതിനും അനുമതി നല്കിയിരുന്നു. ഇതിന്റെ അടിസ്ഥാനത്തില് പള്ളിയോടത്തില് പ്രവേശിക്കുന്നവര്ക്കായി ആരോഗ്യ വകുപ്പ് പ്രത്യേക വാക്സിനേഷന് ക്യാംമ്ബും നടത്തിയിരുന്നു. ആഗസ്റ്റ് 14 ന് മന്ത്രി വീണാ ജോര്ജിന്റെ അദ്ധ്യക്ഷതയില് നടന്ന അവലോകന യോഗത്തില് 9പള്ളിയോടം അനുവദിക്കണമെന്ന് കാട്ടി പള്ളിയോട സേവാസംഘം നല്കിയ അഭ്യര്ത്ഥന ജില്ലാ കളക്ടര് സര്ക്കാരിലേക്ക് സമര്പ്പിക്കുകയും ചെയ്തു. കൂടുതല് പള്ളിയോടത്തിന് അനുമതി ലഭിക്കുമെന്ന് പ്രതീക്ഷിച്ചിരിക്കെയാണ് ഒരു പള്ളിയോടം മാത്രമേ അനുവദിച്ചിട്ടുള്ളു എന്ന് ദുരന്ത നിവാരണ അതോറിട്ടി സര്ക്കാര് നിര്ദ്ദേശ പ്രകാരം ഉത്തരവിറക്കിയത്. തിരഞ്ഞെടുക്കപ്പെട്ട കരകളുടെ പള്ളിയോടങ്ങളെല്ലാം നീരണിഞ്ഞു കഴിഞ്ഞു. അപ്പോഴാണ് 24 തുഴച്ചില്ക്കാരുമായി ഒരു പള്ളിയോടം പങ്കെടുത്താല് മതിയെന്ന് പുതിയ ഉത്തരവിറങ്ങിയത്.